171 
Nedenfra oj)et'ter sammensættes Stænglerne respektive af 
et forkortet, et meget forlænget og en Række forkortede 
Ledstykker, til hvert af hvilke der hører et Blad af en be- 
stemt Beskaffenhed. 
Det nederste, forkortede Ledstykkor kan med Hensyn til 
det Blad, det bærer, kaldes Skedens Leds tykke. Da det 
ingen Udstrækning har i Længde, men hele dets udvendige 
Parti strax gaaer over i og falder sammen med Basis af det 
til Ledstykket hørende Blad, er det altsaa væsenligt kun et 
anatomisk Parti, der ingen Holdepunkter frembyder for en 
nærmere morphologisk Beskrivelse. Det eneste Punkt, hvor 
der er nogen bemærkelig Afstand mellem Skeden og det 
nærmest foregaaende Blad (Rodstokkens fleerribbede Blad) 
er det, hvor den til dette Blad hørende Knop findes (Tab. I, 
Fig. 8, q: Knoppen; c: Skeden; b: det fleerribbede Blad), men 
denne Afstand er ikke større end at den heelt optages af 
Knoppen og betinges jo netop af dennes Tilstedeværelse; i 
hele den øvrige Omkreds slutter Basis af Skeden tæt op til 
Basis af det fleerribbede Blad. 
Medens Skedeledstykket er saa sammentrængt og lidet 
udviklet, er det tilsvarende Blad, Skeden, saameget desto 
stærkere udviklet og overhovedet det meest udviklede af 
Plantens samtlige Blade. Det kunde synes mindre korrekt 
at kalde dette Blad »Skeden« i Modsætning til de øvrige 
Blade, da de jo egentlig alle ere skedeformede, men en Sam- 
menligning mellem Skeden xat' e^oxrjv (Tab. I, Fig. 1, c^; 
Fig. 3, C-) og de andre skedeformede Blade vil vise det Be- 
rettigede i Valget af Navnet. Medens Rodstokkens Blade ere 
korte og foroven skævt tilspidsede samt mere eller mindre 
dybt spaltede, altsaa til en vis Grad snarere skælformede 
end skedeformede, og medens de ovenfor Skeden stillede 
Blade alle ere korte j>abne Skælblade, har selve Skeden netop 
alle Karakterer af en Skede i dette Ords egentlige Forstand: den 
har Form af et temmelig regelmæssigt cylindrisk, foroven næsten 
lige afskaaret Rør, der passer nøie til og slutter tæt omkring 
den blomsterbærende Stængel, endog saa tæt, at man ofte ved 
